പൊതുവഴി സ്വകാര്യ വ്യക്തി കൈയേറുന്നെന്നു പരാതി ചെറുതോണി: വൈദ്യുതി ബോര്ഡിന്റെ കുളമാവ് നാടുകാണി പവലിയനിലേക്കുള്ള റോഡ് സ്വകാര്യവ്യക്തി കൈയേറിയിട്ടും അധികൃതര് മൗനം പാലിക്കുന്നതായി പരാതി. തൊടുപുഴ പുളിയന്മല ദേശീയപാതയില് കുളമാവിന്റെ പ്രവേശന കവാടത്തോടുചേര്ന്നാണ് പ്രസിദ്ധമായ പവലിയന്. കോവിഡുകാലമായിട്ടും ദിനംപ്രതി നൂറുകണക്കിനു വിനോദ സഞ്ചാരികളാണ് ഇവിടെയെത്തുന്നത്. പ്രധാന റോഡില്നിന്നും പവലിനിയിലേക്കുള്ള റോഡിലാണ് കൈയേറ്റം. റോഡില്നിന്നും രണ്ടുമീറ്ററോളം സ്ഥലത്ത് ദേഹണ്ഡങ്ങള് വച്ചുപിടിപ്പിച്ചിട്ടും നിരന്തരം ഇതുവഴി കടന്നുപോകുന്ന ഉദ്യോഗസ്ഥര് കണ്ടില്ലെന്നു നടിക്കുകയാണെന്നും നാട്ടുകാര് ആരോപിക്കുന്നു. സ്വകാര്യ വ്യക്തിയില്നിന്നും സ്ഥലം തിരിച്ചുപിടിച്ചു ടൂറിസ്റ്റുകള്ക്ക് സഞ്ചരിക്കത്തക്കവിധം റോഡു നന്നാക്കണമെന്നും ഇരുസൈഡിലും പൂന്തോട്ടം വച്ചുപിടിപ്പിക്കണമെന്നും നാട്ടുകാര് ആവശ്യപ്പെട്ടു.